open-index/open-wikipedia-markdown huggingface dataset:
பொலோனியம் இருபுரோமைடு

**பொலோனியம் இருபுரோமைடு** (*Polonium dibromide*) என்பது PoBr2 என்ற மூலக்கூற்று வாய்பாடு கொண்ட ஒரு வேதிச் சேர்மம் ஆகும். அறை வெப்பநிலையில் இது கருஞ்சிவப்பும் பழுப்பும் கலந்த நிறத்தில் திண்மமாகக் காணப்படுகிறது. 110 பாகை செல்சியசு வெப்பநிலையில் சற்றே 30*&mu;* அளவுக்குச் சிதைவடைந்து பதங்கமாகிறது. மேலும் 270 முதல் 280 பாகை செல்சியசு வெப்பநிலைகளில் நைதரசன் வளிமத்துடன் சேர்த்து உருக்கும்போது முழுவதுமாகச் சிதைவடைகிறது.

## தயாரிப்பு
*பொலோனியம் நாற்புரோமைட்டை 200 பாகை செல்சியசில் வெற்றிடத்தில் வெப்பச் சிதைவுக்கு உட்படுத்தினால் பொலோனியம் இருபுரோமைடு பெறப்படும்.

*தாழ் வெப்பநிலைகளில் ஐதரசன் சல்பைட்டை உபயோகித்து பொலோனிய நாற்புரோமைட்டிலிருந்து ஆலசனை நீக்குவதாலும் பொலோனியம் இருபுரோமைட்டைத் தயாரிக்கவியலும். ஆனாலும் இம்முறையில் தயாரிக்கப்படும் பொலோனியம் இருபுரோமைடு தூய்மை குறைந்த நிலையிலுள்ளது. விளையும் பொருளை நன்றாகச் சூடுபடுத்தினாலும் மாசு நீக்க முடிவதில்லை.

## வினைகள்
பொலோனியம் இருகுளோரைட்டுக் கரைசல்கள் தயாரிக்கப்படுவது போலவே பொலோனியம் இருபுரோமைடு ஐதரோபுரோமிக்கமிலம், கீட்டோன்களில் கருஞ்சிவப்புக் கரைசல்களைத் தருகிறது. பின்னர் இவை விரைவாகப் பொலோனியமாக ஒட்சியேற்றமடைகின்றன. திண்மப் பொலோனியம் இருபுரோமைடு, அமோனியாவுடன் வினை புரிந்து விரைவாகப் பொலோனிய மாழையாக ஒடுக்கமடைகிறது.

## மேற்கோள்கள்

பகுப்பு:பொலோனியம் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:சால்கோ ஆலைடுகள்
எஸ். வி. ரங்கராவ்

thumb|எஸ். வி. ரங்கராவ்
**எஸ்.வி.ரங்கராவ்**(*சாமர்லா வெங்கட ரங்கா ராவ்*, , 3 சூலை 1918 – 18 சூலை 1974) ஆந்திர மாநிலத்தில் பிறந்த தென்னிந்தியத் திரைப்பட குணச்சித்திர நடிகராவார். நடிகராக மட்டுமல்லாது திரைப்படவுலகில் இயக்குனராகவும், தயாரிப்பாளராகவும் பங்காற்றியவர்.

## வாழ்க்கை
இவர் தற்போதைய ஆந்திரப்பிரதேசத்தின் கிருஷ்ணா மாவட்டத்தில் உள்ள, நுஸ்வித் நகரில் 1918 சூலை 3ஆம் நாள்  பிறந்தார். சென்னை இந்துக் கல்லூரியில் இளங்கலை அறிவியல் பட்டம் பெற்றார். இவர் 1949 ஆம் ஆண்டு *மன தேசம்* என்ற தெலுங்கு படத்தில் சிறுவேடத்தில் அறிமுகமானார். 1951 இல் இவர் மந்திரவாதியாக பாதாள பைரவி படத்தில் நடித்தபிறகு புகழ்பெற்ற நடிகராக ஆனார். தன்  25 ஆண்டு திரை வாழ்க்கையில் 53 தமிழ்ப் படங்கள், 109 தெலுங்குப் படங்கள் என அவர் 163 படங்களில் நடித்துள்ளார். இந்திய அரசு எஸ். வி. ரங்காராவை கௌரவப்படுத்தும் விதத்தில் அவரது அஞ்சல் தலையை 2013இல் வெளியிட்டது.

## நடித்த தமிழ்த் திரைப்படங்கள்
### 1950 - 1959
# பாதாளபைரவி ‎(1951)
# கல்யாணம் பண்ணிப்பார் (1952)‎
# சண்டிராணி ‎(1953)
# வேலைக்காரி மகள் ‎(1953)
# ரோஹிணி (1953)
# தேவதாஸ் (1953)
# ராஜி என் கண்மணி ‎(1954)
# துளி விசம் (1954)
# குணசுந்தரி (1955)
# மிஸ்ஸியம்மா ‎(1955)
# மாதர் குல மாணிக்கம் (1956)
# அலாவுதீனும் அற்புத விளக்கும் ‎(1957)
# சௌபாக்கியவதி ‎(1957)
# அன்னையின் ஆணை ‎(1958)
# கடன் வாங்கி கல்யாணம் ‎(1958)
# சபாஷ் மீனா ‎(1958)
# சாரங்கதாரா ‎(1958)
# பிள்ளைக் கனியமுது ‎(1958) 
# திருமணம் (1958)
# பொம்மை கல்யாணம் (1958)
# பிள்ளைக் கனியமுது (1958)
# வாழ்க்கை ஒப்பந்தம் (1959)
# ராஜ சேவை ‎(1959)
# கலைவாணன் (1959)
# அவள் யார் (1959)

### 1960 - 1969
# இரும்புத்திரை ‎(1960)
# படிக்காத மேதை ‎(1960)
# பார்த்திபன் கனவு (1960)
# விடிவெள்ளி ‎(1960)
# குமுதம் (1961)
# அன்னை ‎(1962)
# தெய்வத்தின் தெய்வம் (1962)
# படித்தால் மட்டும் போதுமா ‎(1962)
# பக்த பிரகலாதா ‎(1967)
# கண் கண்ட தெய்வம் (1967)
# வீராஞ்சநேயா (1968 திரைப்படம்) (1968)

### 1970 - 1979
# சம்பூரண இராமாயணம் (1971)

## பெற்ற விருதுகளும், சிறப்புகளும்
* *சிறந்த நடிகர் விருது* 1963 ஆம் ஆண்டு ஜகார்த்தாவில் நடந்த இந்தோனேசியன் திரைப்பட விழாவில் ரங்கராவுக்கு வழங்கப்பட்டது.

## மேற்கோள்கள்

பகுப்பு:1918 பிறப்புகள்
பகுப்பு:1974 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கிருஷ்ணா மாவட்ட மக்கள்
கருப்பு போர்வீரன் வேற்றுலக விண்கலம்

**கருப்பு போர்வீரன் வேற்றுலக விண்கலம்** (Black Knight satellite) என்பது 13000 ஆண்டுகளாக புவியை சுற்றி வந்ததாக அடையாளம் கண்டுபிடிக்க முடியாத பறக்கும் பொருள்களை ஆராயும் ஆய்வாளர்களால் நம்பப்பட்ட விண்கலம் ஆகும்.இது வேற்றுலகத்தை சார்ந்தது எனவும் நம்பப்பட்டது.

## கதைகள் மற்றும் தொன்மங்கள்
இந்த நம்பிக்கை 1954 இல் அமெரிக்க விமானப்படையைச் சார்ந்த ஒரு ஆய்வாளர் ஒருவர் செய்தித்தாள்களுக்கு அளித்த செய்தியில் இரண்டு விண்கலங்கள் புவியைச் சுற்றி வருகின்றன என செய்தி வெளியிட்டதில் தொடங்கியது.அந்தச் சமயத்தில் புவியில் யாரிடனும் விண்கலத்தை செலுத்தும் தொழில்நுட்பம் இல்லை.

மீண்டும் 1960 இல் அமெரிக்கக் கடற்படை இதே கருப்பு பொருள் 79° அச்சு சாய்வில் 104.5  நிமிட சுற்று வேகத்தில் புவியைச் சுற்றிவருவது கண்டறியப்பட்டது.இதன் சுற்றுப்பாதை சற்று விசித்திரமானதாக அமைந்துள்ளது. புவிக்கும் இதற்கும் இடையேயுள்ள அதிக தூரம் 1,728 கி.மீ மற்றும் குறைந்த தூரம் 216 கி.மீ.

இந்த பொருள் 1998 இல் எஸ்டிஎஸ்-88 செயற்கைக்கோள் தனது பணியின் போது புகைப்படம் எடுத்தது.அப்போது அனைவரும் இது வேற்றுக்கிரக வாசிகளின் உருவாக்கம் என நம்பினார்கள். எனினும் மனிதனின் விண்வெளி நடை ஆரம்பித்த பிறகு இது மறைந்துவிட்டது.

## மேற்கோள்கள்

பகுப்பு:செயற்கைக் கோள்கள்
பிரகார்டு வட்டம்

வடிவவியலில் ஒரு முக்கோணத்தின் **பிரகார்டு வட்டம்** அல்லது **ஏழு-புள்ளி வட்டம்** (*Brocard circle* or *seven-point circle*) என்பது அம் முக்கோணத்தின் சுற்றுவட்ட மையத்தின் வழியாகவும, சமச்சரிவு இடைக்கோடு வழியாகவும் செல்கின்ற வட்டமாகும். இவ்விரு புள்ளிகளையும் இணைக்கும் கோட்டுத்துண்டு பிரகார்டு வட்டத்தின் விட்டமாக இருக்கும். அதாவது இவ்விரு புள்ளிகளை இணைக்கும் கோட்டுத்துண்டின் நடுப்புள்ளியானது பிரகார்டு வட்டத்தின் மையப்புள்ளியாகும்.

முக்கோணத்தின் இரு பிரகார்டு புள்ளிகளும், பிரகார்டு முக்கோணத்தின் மூன்று உச்சிகளும் பிரகார்டு வட்டத்தின் மேலமைகின்றன. பிரகார்டு முக்கோணத்தின் சுற்றுவட்டமாக இவ்வட்டம் உள்ளது. மேலும் இந்த வட்டமும் முதல் லெமாய்ன் வட்டமும் ஒரே மைய வட்டமாகங்களாகும்.

எடுத்துக்கொள்ளப்படும் முக்கோணம் ஒரு சமபக்க முக்கோணமாக இருக்கும் பொழுது அதன் சுற்றுவட்டமையமும் சமச்சரிவு இடைக்கோட்டுச்சந்தியும் ஒரே புள்ளியாக இருக்கும். எனவே சமபக்க முக்கோணத்திற்கு பிரகார்டு வட்டம் ஒரு புள்ளியாக அமைந்து விடும்.

இவ்வட்டத்திற்கு பிரெஞ்சு கணிதவியலாளர் ஹென்றி பிரகார்டின் நினைவாகப் பெயரிடப்பட்டுள்ளது. அவர் இவ்வட்டம் குறித்த ஆய்வுக் கட்டுரையொன்றை 1881 இல் சமர்ப்பித்துள்ளார்.

## மேற்கோள்கள்

## வெளியிணைப்புகள்
*

பகுப்பு:முக்கோணத்திற்கு வரையறுக்கப்பட்ட வட்டங்கள்
சமூக தணிக்கை

அரசும், மக்களும் இணைந்து வளர்ச்சி திட்டங்களுக்கென வழங்கப்பட்டுள்ள நிதியானது முறையாக மக்களுக்கு சென்றடைந்து உள்ளதா என்று சரிபார்த்து மக்களிடமே அறிக்கையினை சமர்பித்தல் சமூகத் தணிக்கையாகும்.  மேலும் மக்களுக்கு சென்றடைய வேண்டிய திட்டத்தின் பயன்கள் அனைத்தும் முறையாக சென்றடைந்ததை கண்காணிப்பதற்கும், மக்களுக்கும் திட்டத்தினை செயல்படுத்துபவர்களுக்கும் இடையே உள்ள இடைவெளியை குறைப்பதற்கும் அரசின் அறிக்கையில் தெரிவிக்கப்பட்ட செலவினத் தொகைக்கும் வேறுபாட்டினைக் காண்பதற்கும் நேர்மையான, தூய்மையான மற்றும் முறைகேடற்ற நிர்வாகத்தை நடைமுறைப்படுத்துவதற்கு சமூகத் தணிக்கை கொண்டு வரப்பட்டது.

தமிழ்நாட்டில் சமூக தணிக்கைத் திட்டத்தின் கீழ்  மகாத்மா காந்தி தேசிய ஊரக வேலை வாய்ப்புத் திட்டத்தில் குறைகள் மற்றும் புகார்கள் தெரிவிக்க கட்டணமில்லா தொலைபேசி எண் பயனர்களுக்கு தெரிவிக்கப்பட்டுள்ளது.
## இவற்றையும் பார்க்கவும்
*மகாத்மா காந்தி தேசிய ஊரக வேலை உறுதியளிப்புச் சட்டம்
*இந்தியாவின் பொருளாதாரம்
*இந்தியாவில் வறுமை
## மேற்கோள்கள்

பகுப்பு:இந்திய அரசுத் திட்டங்கள்
கிரிக்

**கிரிக்** (*Gerik*) மலேசியாவின் பேராக் மாநிலத்தில் வளர்ச்சி பெற்று வரும் ஒரு நகரம். உலு பேராக் மாவட்டத்தில் இருக்கிறது.  துணை மாவட்டத்தின் பெயரும் கிரிக். இந்த நகரத்தை கெரிக் என்றும் அழைப்பார்கள். மலேசிய வாழ் தமிழர்கள் கிரிக் என்று அழைக்கிறார்கள். 

கிரிக் நகரம், ஈப்போ மாநகரத்தில் இருந்து 130 கி.மீ. தொலைவிலும், பட்டர்வொர்த் மாநகரில் இருந்து 120 கி.மீ. தொலைவிலும் அமைந்துள்ளது. மலேசியாவை கிழக்கு மேற்காக இணைக்கும் கிழக்கு-மேற்கு விரைவுசாலையின் நடு மையத்தில் அமைந்து இருப்பதால், இந்த நகரை ஓய்வு நகரம் *(Rest Town)* என்றும் அழைக்கிறார்கள். மலேசிய தாய்லாந்து எல்லையில் இருந்து, மிக அருகில், 30 கி.மீ. தொலைவில் தான் இருக்கிறது.

## வரலாறு
நூற்று இருபது ஆண்டுகளுக்கு முன்னால், அதாவது 1880களில் கிரிக் ஓர் அடர்ந்த காட்டுப் பகுதியாக இருந்தது. 1870 இல், தாய்லாந்தில் இருக்கும் பட்டாணி எனும் இடத்தில் இருந்து சிலர் இங்கு வந்து குடியேறினார்கள். அந்தப் பகுதியின் காடுகளை அழித்து வீடுகளைக் கட்டிக் கொண்டனர். புதிதாக வந்து குடியேறியவர்களுக்கு தோக் ஆட் (*Tok Ad*) என்பவர் தலைவராக இருந்தார். அப்போது ரேமான் எனும் ஒரு சிற்றரசர் அந்தப் பகுதியில் வேட்டையாட வந்தார்.

அப்போது, அங்குள்ள ஒரு மூங்கில் காட்டில் வித்தியாசமான சத்தத்தைக் கேட்டார். கெரிட் கெரிட் எனும் சத்தம். ஆராய்ந்து பார்த்ததில் காட்டெலிகள் மூங்கில் வேர்களைச் சாப்பிடுவதைக் காண முடிந்தது. அதன் பின்னர், அவர் அந்த இடத்திற்கு கெரிட் என்று பெயர் வைத்தார். காலப் போக்கில், கெரிட் என்பது கிரிக் என்று பெயர் மாற்றம் கண்டது.

## நிலவியல்
கால மாற்றங்களுக்கு ஏற்றவாறு இந்த நகரம் நவீன மயமாகி வருகிறது. பல புதிய சாலைகள் இந்த நகரை அலங்கரிக்கின்றன. கிழக்கு-மேற்கு விரைவுசாலை அமைக்கப் பட்ட பின்னர், இந்த நகரம் வேகமான வளர்ச்சிகளைக் கண்டு வருகிறது.

## மக்கள் பிரதிநிதிகள்
### மலேசிய நாடாளுமன்றம்
* P.054 கிரிக் - டத்தோ ஹஸ்புல்லா ஓஸ்மான் (பாரிசான் நேசனல்)

### பேராக் மாநிலச் சட்டமன்றம்
* N.01 பெங்காலான் உலு - ஹாஜி அஸ்னல் இப்ராஹிம் (பாரிசான் நேசனல்)
* N.02 தெமாங்கோர் - சால்பியா முகமட் (பாரிசான் நேசனல்)

## மேற்கோள்கள்

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
இலித்தியம் பொலோனைடு

**இலித்தியம் பொலோனைடு** (*Lithium polonide*) என்பது Li2Po என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். பொலோனியச் சேர்மங்களில் அதிக வேதியியல் நிலைப்புத்தன்மை கொண்டது பொலோனைடு ஆகும்.

## தயாரிப்பு
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு இலித்திய உலோகத்துடன் ஒடுக்க வினை புரிந்து இலித்தியம் பொலோனைடு உருவாகிறது. ஐதரசன் பொலோனைடு, இலித்தியம் பகுதிப்பொருளாக உள்ள காரங்களுடன் அமில-கார வகை வினை புரிந்தும் இலித்தியம் பொலோனைடு தயாரிக்கப்படுகின்றது.

:H2Po + 2 Li → Li2Po + H2

இலித்தியம், பொலோனியம் இரண்டையும் சேர்த்து 300 முதல் 400 °செ. வெப்பநிலைக்குச் சூடுபடுத்தியும் இலித்தியம் பொலோனைட்டைத் தயாரிக்கலாம்.

## வடிவமைப்பு
சோடியம் பொலோனைடு போலவே இலித்தியம் பொலோனைட்டுச் சேர்மமும் புளோரைட்டுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:பொலோனைடுகள்
பகுப்பு:புளோரைட்டு படிகக் கட்டமைப்பு
இடுக்குமானி

**இடுக்குமானி** (Calipers) என்பது ஒரு பொருளின் இரு பக்கங்களுக்கு இடையே உள்ள தொலைவை அளக்கப் பயன்படும் ஒரு கருவி. இடுக்குமானியின் இரு முனைகளை ஒரு பொருளின் இரு முனைகளோடு சரியாக பொருந்துமாறு நிலைநிறுத்தி, பின் மானியின் தொலைவை  ஒரு அளவு கோலை கொண்டு அளக்க அதுவே அந்த பொருளின் தொலைவாக அமைகிறது.

உலோக வேலைப்பாடுகள், மர வேலைப்பாடுகள், பொறியியல் போன்ற பல துறைகளிலும்  இந்த மானி பயன்படுத்தப்படுகிறது

## மேற்கோள்கள்

பகுப்பு:அளவிடும் கருவிகள்
ஊழல்

thumb|ஊழலுக்கு எதிரான ஐக்கிய நாடுகளின் மாநாடு
**ஊழல்** (*corruption*) என்பது, வழங்கப்பட்ட அதிகாரத்தையோ, பதவியையோ தவறாகப் பயன்படுத்தி தனிப்பட்ட பயன்களைப் பெற்றுக்கொள்வதைக் குறிக்கும். உழல் என்பதில், லஞ்சம், கையாடல் போன்றவை உள்ளடங்கும். அரசாங்கத்தின் பொறுப்பான பதவியில் இருப்பவர்கள் அல்லது அரசுபணியில் இருக்கும் பிற ஊழியர்கள் அலுவல் முறையில் தனிப்பட்ட நலன்களுக்காகச் செயற்படும்போது அரசாங்க அல்லது அரசியல் ஊழல் இடம்பெறுகிறது. இதற்கு மற்றொரு பெயரும் உண்டு - கருணாநிதி. அரசியல்துறைப் பேராசிரியரான இசுட்டீபன் டி. மொரிசு, அரசியல் ஊழல் என்பது, தனிப்பட்ட நலங்களுக்காகப் பொது அதிகாரத்தைச் சட்டத்துக்குப் புறம்பாகப் பயன்படுத்துவதாகும் என்கிறார்.

(அ)அதிகாரம் கொண்ட ஊழல் செய்பவர் ஒருவர், (ஆ) ஊழல் செய்பவரோ ஒரு மூன்றாம் தரப்போ அல்லது இருவருமோ பயன்பெறும் வகையில் (இ) செயல் ஒன்று நடைபெறும் பொருட்டுச் செல்வாக்குச் செலுத்துவதற்காக (ஈ) மூன்றாம் தரப்புக்குப் பொருளையோ சேவைகளையோ (உ) மறைவாக வழங்குதலே ஊழல் என பொருளியலாளரான இயன் சீனியர் வரைவிலக்கணம் கூறுகிறார். உலக வங்கியைச் சேர்ந்த டானியல் கவுஃப்மன் என்பவர் இக்கருத்துரு சட்டத்துக்கு உட்பட்ட ஊழல் என்பதையும் உள்ளடக்கி விரிவாக்கி உள்ளார். சட்டத்துக்கு உட்பட்ட ஊழல் என்பது சட்டத்துக்குள் அடங்கக்கூடிய வகையில் அதிகாரத்தைத் தவறாகப் பயன்படுத்துவதைக் குறிக்கும். அதிகாரத்தைக் கையில் வைத்திருப்பவர்கள் தமது வசதிகளுக்காகச் சட்டங்களை உருவாக்கும் வல்லமை கொண்டிருப்பதால் இந்நிலை ஏற்படுகிறது.

## ஊழலின் அளவு
ஊழல் பல அளவுகளில் இடம்பெறக்கூடும். பொதுவாக குறைவான எண்ணிக்கையான மக்களிடையே சிறு சலுகைகள் பெறுதல் என்ற அளவில் ஊழல்கள் இடம் பெறுவது உண்டு. இது சிறு ஊழல். அரசாங்கத்தைப் பாதிக்கக் கூடிய அளவுக்குப் பெரிய அளவில் ஊழல்கள் இடம்பெறலாம். இது பெரும் ஊழல். இவற்றை விட, நாளாந்த சமூக அமைப்பின் ஒரு பகுதியாக ஊழல்கள் இருப்பது உண்டு. இவை ஒழுங்கமைக்கப்பட்ட குற்றச் செயல்களுக்கான அறிகுறிகளாகவும் இருக்கின்றன. இது ஒழுங்கமைந்த ஊழல்

## மேற்கோள்கள்

## வெளி இணைப்புகள்

பகுப்பு:குற்றங்கள்
பகுப்பு:சட்டம்
யாதும்

**யாதும்** என்பது தமிழ் இசுலாமியர்களின் வரலாற்றை, அடையாளத்தை ஆராயும் ஓர் ஆவணப் படம் ஆகும்.  தமிழ்ச் சூழலில் தமிழ்ப் பண்பாட்டுக் கூறுகளுடன் இசுலாம் எவ்வாறு வேரூன்றியது என்பதை இந்த ஆவணப்படம் எடுத்துரைக்கிறது.  தமிழ் இசுலாமிய கட்டிடக்கலை, இசை, இலக்கியம், தொல்லியல், கல்வெட்டியல் உட்பட்ட சான்றுகளைக் கொண்டு எடுத்துரைக்கிறது.  இந்தப் படத்தை இயக்கி இருக்கும் கோம்பை ச. அன்வர் "தன்னுடைய வேர்களைத் தேடும் ஒரு தமிழ் இசுலாமியரின் பயணம் இப்படம்" என்று கூறியுள்ளார்.

## மேற்கோள்கள்


## வெளி இணைப்புகள்
* யாதும்

பகுப்பு:2013 தமிழ் ஆவணப்படங்கள்
பகுப்பு:வரலாற்று தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:தமிழ் முசுலீம்களின் வரலாறு
பகுப்பு:தமிழ் இசுலாமிய ஊடகங்கள்
வாய்னிச் கைப்பிரதி

**வாய்னிச் கைப்பிரதி** (Voynich manuscript) என்பது தெரியாத எழுத்து முறையில் கைகளால் எழுதப்பட்ட, படங்களுடன் விளக்கப்பட்டுள்ள ஒரு புத்தகம். ஆய்வின் முடிவில் இந்த புத்தகம் இத்தாலி மொழியில் எழுதப்பட்டிருக்கலாம் என்றும், 15 ஆம் நூற்றாண்டுக்கு (1404–1438) முற்பட்ட காலத்தில் எழுதப்பட்டிருக்கலாம் எனவும் ஆரய்ச்சியாளர்கள் கண்டறிந்தனர். இதற்கு 1912 இல் இந்த புத்தகத்தை வாங்கிய வில்பிரடு வாய்னிச்சின் பெயர் வைக்கப்பட்ட்டுள்ளது.

இதன் சில பக்கங்கள் தொலைந்து விட்டன, ஆனால் 240 பக்கங்கள் இன்னும் இருக்கிறது. இதில் உள்ள எழுத்துகள் இடமிருந்து வலமாக எழுதப்பட்டிருந்தன, மற்றும் பெரும்பாலன பக்கங்களில் வண்ணப்படங்களுடன் விளக்கப்பட்டுள்ளன.

அதன் பிறகு 2013-ஆம் ஆண்டு மான்ஸ்டர் பல்கலைக்கழகத்தை சேர்ந்த சொற்பொருள் ஆராய்ச்சியாளர்கள் இந்த புத்தகத்தை ஆராய்ச்சி செய்துவிட்டு இது ஏதோ கருத்தினை வெளிப்படுத்துவதாக இருக்கிறது என்று தெரிவித்தனர்.
 
சில ஆராய்ச்சியாளர்கள் இது ஏதேனும் ரகசிய குறிப்புகளாக இருக்கலாம் எனவும் தெரிவித்தனர். எது எப்படியோ இன்றளவு இந்த புத்தகத்தின் குறிப்புகள் யாருக்கும் புரியவில்லை என்பதுதான் உண்மை.
## மேற்கோள்கள்

பகுப்பு:கையெழுத்துப்படிகள்
இராமச்சந்திர காந்தி

**இராமச்சந்திர காந்தி** (சூன் 9, 1937—சூன் 13 2007) என்பவர் ஒரு மெய்யியல் அறிஞர் ஆவார். இவருடைய தந்தையார் தேவதாசு காந்தி (மகாத்மா காந்தியின் மகன்). தாயார் இலக்குமி (இராசகோபாலசாரியின் மகள்) ஆவார்கள்.  இராசமோகன் காந்தி, கோபால்கிருட்டின காந்தி, தாரா காந்தி பட்டாசார்சி ஆகியோர் இராமச்சந்திர காந்தியின் உடன் பிறந்தவர்கள். இவரின் மகள் லீலா காந்தி ஆவார்.

## கல்விப் பணி

இராமச்சந்திர காந்தி ஆக்சுபோர்டு பல்கலைக் கழகத்தில் மெய்யியல் படித்து முனைவர் பட்டம் பெற்றார். விசுவ பாரதி பல்கலைக் கழகம், பஞ்சாப் பல்கலைக் கழகம், பெங்களூரு பல்கலைக் கழகம், கலிபோர்னியா ஒன்றிணைந்த கல்வி நிறுவனம் ஆகியவற்றில் கற்பிக்கும் பேராசிரியராகப் பணியாற்றினார். ஐதராபாத்து பல்கலைக் கழகத்தில் இவருடைய முயற்சியால் தத்துவத்துறை ஏற்படுத்தப்பட்டது.

## கருத்துகள்

காந்தியடிகளையும் இரமண மகரிசியையும் ஒப்பிட்டும் வேறுபடுத்தியும் ஆராய்ந்து ஒரு நூல் எழுதினார். பாபர் மசூதி இடிக்க வேண்டும் என்று இந்துத்துவ இயக்கங்கள் முயன்றபோதும் பரப்புரை செய்தபோதும் தம் இந்து மத ஆராய்ச்சி அறிவு கொண்டு அதற்கு எதிராக கருத்துகளை எழுதினார். அது போலவே 2002 ஆம் ஆண்டில் குசராத்தில் நடந்த இனக் கலவரத்தில் இசுலாமியர்கள் கொல்லப்பட்டதைக் கண்டித்தார்.

## எழுதிய முக்கிய நூல்கள்

* Moksha & Martyrdom: Reflections on Ramana Maharishi and Mahatma Gandhi
* Sita's Kitchen: A Testimony of Faith and Inquiry
* Svaraj: A Journey with Tyeb Mehta's Shantiniketan Triptych

## சான்று
http://www.aaa.org.hk/Collection/Details/29764 

http://www.telegraphindia.com/1070617/asp/opinion/story_7927485.asp

பகுப்பு:இந்திய மெய்யியலாளர்கள்
பகுப்பு:குஜராத் மக்கள்
பகுப்பு:1937 பிறப்புகள்
பகுப்பு:2007 இறப்புகள்
பகுப்பு:மகாத்மா காந்தி குடும்பம்
யூரியெல் த காசுட்டா

thumb|250px|right|த காசுட்டாவின் ''Examination of Pharisaic Traditions'' -ஆங்கில மொழிபெயர்ப்பு நூல்
**யூரியெல் த காசுட்டா** (*Uriel da Costa*) அல்லது **யூரியல் ஆக்காசுட்டா** (*Uriel Acosta*,  1585 – ஏப்ரல் 1640) ஒரு போர்த்துகீசிய மெய்யியலாரும், ஐயுறவுவாதியும் ஆவார்].

## வாழ்க்கை
த காசுட்டா காப்ரியேல் த காசுட்டா ஃபியூசா என்பவருக்கு போர்ட்டோ எனுமிடத்தில் பிறந்தார். இவரின் பெற்றோர் புதுக்கிறித்தவராயிருந்தனர். அப்போது இவரின் பெற்றோர்கள் எசுப்பானியாவிலும், போர்த்துகலிலும் நிலவிய யூத ஒறுப்புகளில் இருந்து தப்பிக்க யூதவியத்திலிருந்து உரோமன் கத்தோலிக்கச் சமயத்துக்கு மதமாற்றம் அடைந்துள்ளனர். இவரது தந்தையர் பன்னாட்டு வணிகரும் வரிப்பண்ணையரும் ஆவார்.

## எழுத்துகள்
**Propostas contra a tradição* (*மரபெதிர் முற்கோள்கள்*, 1616)
**Exame das tradições farisaicas* (*சொற்றொடர் மரபாய்வு*), 1623. இதில் த காசுட்டா மாந்தன் உயிர் (ஆத்மா) இறப்பற்றதல்ல என வாதிடுகிறார்.
**Exemplar humanae vitae* (*மாந்த வாழ்வின் எடுத்துகாட்டு*), 1640.

## மேற்கோள்கள்

* Bertao, David. The Tragic Life of Uriel Da Costa 
* Adler, Jacob, *A Life on the Stage: A Memoir*, translated and with commentary by Lulla Rosenfeld, Knopf, New York, 1999, . 200 *et. seq*.
## மேலும் வாசிக்க
* Adler, Jacob, *A Life on the Stage: A Memoir*, translated and with commentary by Lulla Rosenfeld, Knopf, New York, 1999, , pp.&nbsp;200 *et. seq*.
* 
* Jonathan I. Israel *Spinoza, Life & Legacy*. Oxford: Oxford University Press 2023.  
* Steven Nadler, *Spinoza: A Life*, 2nd edition Cambridge, Cambridge University Press, 2022. 
* Nadler, Steven, *Menasseh ben Israel, Rabbi of Amsterdam*, New Haven, Yale University Press, 2018.
* Osier, Jean-Pierre. *D'Uriel da Costa à Spinoza*. Paris: Berg International 1983.
* Popkin, Richard H., *Spinoza*, Oxford, Oneworld Publications, 2004.
*  (open access).
* Salomon, Herman Prins, and Sassoon, I.S.D., (trans. and intr.), *Examination of Pharisaic Traditions* – : *Facsimile of the Unique Copy in the Royal Library of Copenhagen*, Leiden, E. J. Brill, 1993.
* *Tradizione e illuminismo in Uriel da Costa. Fonti, temi, questioni dell*', edited by O. Proietti e G. Licata, eum, Macerata 2016 Index

## வெளி இணைப்புகள்
* International committee Uriel da Costa 
*Dimitris Michalopoulos & Luigi Tramonte, "Tra Socrate e Hitler: La vita e morte di Uriel da Costa, *Periodico Daily,* 23-XI-2018  [archive] 

பகுப்பு:போர்த்துக்கேய எழுத்தாளர்கள்
பகுப்பு:போர்த்துக்கேய மெய்யியலாளர்கள்
பகுப்பு:1585 பிறப்புகள்
பகுப்பு:1640 இறப்புகள்
பகுப்பு:ஐயுறவியலாளர்கள்
பகுப்பு:1580கள் பிறப்புகள்
தமிழின்பம் (நூல்)

**தமிழின்பம்**, ரா. பி. சேதுப்பிள்ளை எழுதிய தமிழின் பெருமையைப் பல்வேறு நிலைகளில் விளக்கும் நூலாகும். 

## அமைப்பு
இந்நூலில் 1. மேடைப்பேச்சு, 2. இயற்கை இன்பம், 3. காவிய இன்பம், 4. கற்பனை இன்பம், 5. அறிவும் திருவும், 6. மொழியும் நெறியும், 7. இருமையில் ஒருமை, 8. பாரதியார் பாட்டின்பம் என்ற எட்டுத்தலைப்புகளின் கீழ் 40 கட்டுரைகளில் தமிழ் மொழியின் பெருமைகள் எடுத்துரைக்கப்பட்டுள்ளன.

### உள்ளடக்கம்
# மேடைப் பேச்சு
## த‌மிழாசிரியர் மகாநாடு
## புறநானூறு மகாநாடு
## வேளாளப் பெருமக்கள் மகாநாடு
## த‌மிழ்த்திருநாள்
## த‌மிழ் இசை விழா
# இயற்கை இன்பம் 
## பொங்கலோ பொங்கல்
## சித்திரை பிறந்தது
## தமிழ்த் தென்றல்  
## திருக்குற்றாலம் 
## பழகு தமிழ் 
# காவிய இன்பம் 
## காதலும் கற்பும் 
## கண்ணகிக் கூத்து 
## சிலம்பின் காலம் 
## அமுத சுரபி  
## மாதரும் மலர்ப் பொய்கையும்
# க‌ற்பனை இன்பம் 
## முருகனும் முழுமதியும்
## பயிர் வண்டும் படர் கொடியும் 
## நல்ல மரமும் நச்சு மரமும் 
## சிவனடியார் முழக்கம் 
## சரம கவிராயர்
# அறிவும் திருவும் 
## காயும் கனியும் 
## சேரனும் கீரனும் 
## பாாியும் மாாியும்
## அழகும் முத்தும்
## வண்மையும் வறுமையும் 
# மொழியும் நெறியும்
## தமிழும் சைவமும் 
## தமிழும் சாக்கியமும் 
## இறைய‌வரும் இன்னுயிரும் 
## சோலைமலைக் கள்ளன் 
## தெய்வம் படும் பாடு 
# இருமையில் ஒருமை 
## ஆண்மையும் அருளும் 
## கர்ணனும் கும்பகர்ணனும் 
## காளத்தி வேடனும் கங்கை வேடனும்  
## பாரதப் பண்பாடு
## இருமலையும் தமிழ் மலையே
# பாரதியார் பாட்டின்பம் 
## செந்தமிழ் நாடு
## முப்பெரும் கவிஞர் 
## கலையின் விளக்கம் 
## பண்டாரப் பாட்டு
## தமிழ்த் தாய் வாழ்த்து

## உசாத்துணை
'தமிழின்பம்', நூல், (15-ஆம் பதிப்பு 2007; பழனியப்பா பிரதர்ஸ்,14, பீட்டர்ஸ் சாலை, சென்னை)

## மேற்கோள்கள்


## வெளி இணைப்புகள்

*தமிழகம்.வலை தளத்தில், டாக்டர் இரா.பி.சேதுப்பிள்ளை எழுதிய நூல்கள் 

பகுப்பு:2007 தமிழ் நூல்கள்
பகுப்பு:தமிழ் இலக்கியம்
சோடியம் பொலோனைடு

**சோடியம் பொலோனைடு** (*Sodium polonide*) என்பது Na2Po என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். பொலோனியச் சேர்மங்களில் அதிக வேதியியல் நிலைப்புத்தன்மை கொண்டது பொலோனைடு ஆகும். சோடியத்திற்கும் பொலோனியத்திற்கும் இடையே உள்ள மின்னெதிர்த்தன்மை வேறுபாடு (பெளலிங்கின் திட்டத்தின் படி ≈ 1.1) காரணமாகவும் பொலோனியத்தின் சிறிதளவு மாழையிலித்தன்மை காரணமாகவும் இடை மாழைச் சேர்மநிலை, அயனிச் சேர்மநிலை என்ற இரண்டுக்கும் இடைப்பட்ட நிலையில் சோடியம் பொலோனைடு காணப்படுகிறது.

## தயாரிப்பு
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு சோடிய உலோகத்துடன்  ஒடுக்க வினை புரிந்து சோடியம் பொலோனைடு உருவாகிறது. ஐதரசன் பொலோனைடு, சோடியம் பகுதிப்பொருளாக உள்ள |காரங்களுடன் அமிலக்கார வகை வினை புரிந்தும் சோடியம் பொலோனைடு தயாரிக்கப்படுகிறது.

:H2Po + 2 Na → Na2Po + H2

ஐதரசன் பொலோனைட்டின் வேதியியல் நிலைப்புத்தன்மையின்மை, இத்தொகுப்பு வினை நடைபெறுவதற்கு இடையூற்றை உண்டாக்குகிறது.

சோடியம், பொலோனியம் ஆகிய இரண்டையும் சேர்த்து 300 முதல் 400 பாகை செல்சியசு வெப்பநிலைக்குச் சூடுபடுத்தியும் சோடியம் பொலோனைட்டைத் தயாரிக்கலாம்.

## வடிவமைப்பு
இலித்தியம் பொலோனைடு, மற்றும் பொட்டாசியம் பொலோனைடு போலவே சோடியம் பொலோனைட்டுச் சேர்மமும் புளோரைட்டுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.

## மேற்கோள்கள்

பகுப்பு:சோடியம் சேர்மங்கள்
பகுப்பு:பொலோனைடுகள்
பகுப்பு:புளோரைட்டு படிகக் கட்டமைப்பு
ச. ரமேசன் நாயர்

**ச. ரமேசன் நாயர்** (*S. Ramesan Nair*, மே 3, 1948 - சூன் 18, 2021) (பிறப்பு:மே 3, 1948) ஒரு எழுத்தாளர், கவிஞர், பாடலாசிரியர் ஆவார். இவர் தமிழ்நாட்டின் கன்னியாகுமரி மாவட்டத்தைச் சேர்ந்த குமரபுரம் என்ற ஊரைச் சேர்ந்தவர்.
 1985 ஆம் ஆண்டு முதல் மலையாளத் திரைப்படங்களில் 450 க்கும் மேற்பட்ட திரைப்பாடல்களை எழுதியுள்ளார். இவரைச் சிறப்பித்து 2007 ஆம் ஆன்இல் ‘Vennikkulam Smaraka Award’ என்ற விருது வழங்கப்பட்டது.(இறப்பு: 18 ஜூன் 2021)புற்றுநோயால் பாதிக்கப்பட்டு இருந்தவர், பின்னர்  கோவிட் -19 நோயால் பாதிக்கப்பட்டு உடல்நலக்குறைவால் கொச்சியில் உள்ள ஒரு தனியார் மருத்துவமனையில், சிகிச்சைபெற்றுவந்த இவர் சிகிச்சை பலனின்றி, சூன் 18, 2021 அன்று காலமானார்.

## மேற்கோள்கள்

பகுப்பு:1948 பிறப்புகள்
பகுப்பு:2021 இறப்புகள்
பகுப்பு:தமிழகக் கவிஞர்கள்
பகுப்பு:மலையாளத் திரைப்படப் பாடலாசிரியர்கள்
பகுப்பு:கேரள சங்கீத நாடக அகாதமி விருது பெற்றவர்கள்
கற்றாங்காணி

**கற்றாங்காணி** அல்லது **கத்தாங்கண்ணி** ஒரு தமிழகக் கிராமமாகும். இது தமிழ்நாட்டில் திருப்பூர் மாவட்டத்திலுள்ள காங்கேயம் வட்டத்தில் அமைந்துள்ளது. கற்றாங்காணி- காணி என்றால் பூமி எனப் பொருள்படும். சோழர்கள் நான்கு வேதங்களைக் கற்றவர்களுக்கு இப்பகுதியில் தானம் வழங்கியதால் இவ்வூரின் பெயர் கற்றாங்காணி என அழைக்கப்பட்டது.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
பாகன் டத்தோ

**பாகன் டத்தோ** (*Bagan Datoh <small>அல்லது</small> Bagan Datuk*)  என்பது மலேசியா, பேராக் மாநிலத்தின் பாகன் டத்தோ மாவட்டத்தில் உள்ள ஒரு சிறுநகரமாகும். தெலுக் இந்தான் நகரில் இருந்து 45 கி.மீ. மேற்காக உள்ளது. 

பேராக் மாநிலத்தின் தலைநகரமான ஈப்போவில் இருந்து 132 கி.மீ. தொலைவில் உள்ளது. 

இந்த நகரின் முக்கியமான தொழில் மீன்பிடித்தல் ஆகும். தவிர, இதன் சுற்று வட்டாரங்களில் பல தென்னைத் தோட்டங்கள் உள்ளன. பாகன் டத்தோவில் இருந்து தெலுக் இந்தான் நகருக்குச் செல்லும் வழியில் அந்தத் தோட்டங்களைக் காண முடியும். அதனால் இந்த பாகன் டத்தோ பகுதியை *தென்னையின் சொர்க்கவாசல்* என்றும் அழைப்பது உண்டு. 

## பொது

பாகன் டத்தோ நகரின் சுற்றுப் பகுதியில் சில மீன்பிடி கிராமங்கள் பரவி இருக்கின்றன. சுங்கை தியாங், சுங்கை பூரோங், பாகன் சுங்கை தியாங், பாகான் சுங்கை பூரோங் போன்ற மீன்பிடி கிராமங்களைச் சொல்லலாம். இந்தக் கிராமங்கள் கடற்கரை அருகில் அமைந்துள்ள கிராமங்கள்.

பாகன் டத்தோவில் இருந்து தெலுக் இந்தான் நகருக்குச் செல்லும் சாலையில் ஊத்தான் மெலிந்தாங், செலெக்கோ, சிம்பாங் தீகா போன்ற சிறுநகரங்களும் உள்ளன. சுங்கை டூலாங் எனும் இடத்தில் அதிகமாக பெரு இறால்கள் பிடிக்கப்படுகின்றன.

## தமிழ்ப் பள்ளிகள்
இரு தமிழ்ப்பள்ளிகள் உள்ளன.

* பாகன் டத்தோ தமிழ்ப்பள்ளி - SRJK (T) Bagan Datoh
* கோலா பெர்ணாம் தோட்டத் தமிழ்ப்பள்ளி - SRJK (T) Ladang Kuala Bernam

## மக்கள் பிரதிநிதிகள்
### மலேசிய நாடாளுமன்றம்
* P.075 பாகன் டத்தோ மக்களவைத் தொகுதி - டத்தோ ஸ்ரீ அகமத் சாகித் அமிடி (பாரிசான் நேசனல்)

### பேராக் மாநிலச் சட்டமன்றம்
* N.53 ருங்குப் - டத்தோ சாருல் சாமான் யகயா (பாரிசான் நேசனல்)
* **N.54 ஊத்தான் மெலிந்தாங் - கேசவன் சுப்பிரமணியம்** (மக்கள் கூட்டணி (மலேசியா))

## மேற்கோள்கள்

## வெளி இணைப்புகள்
*JPN Bagan Datoh

பகுப்பு:மலேசிய நகரங்கள்
பகுப்பு:பேராக் நகரங்கள்
கேசரியா

**கேசரியா** (Kesariya) இந்தியாவின், பிகார் மாநிலத்தில், கிழக்கு சம்பாரண் மாவட்டத்தில், ராம்பூர் அருகே அமைந்த பழமையான நகராகும். கௌதம புத்தரின் நினைவாக, அசோகர் கேசரியா நகரத்தில் நிறுவிய, புகழ் பெற்ற, உலகின் உயரமான 104 அடி உயரமுள்ள  தூண் உள்ளது. கேசரியா நகரம், பௌத்த யாத்திரைத் தலங்களில் ஒன்றாக கருதப்படுகிறது.

ஒரு முறை கௌதம புத்தர் கேசரியா நகரத்தில் தங்கி தனது தத்துவங்களை விளக்கியதால், இந்நகரத்தை *கேசபுத்தா*  என்ற சிறப்புப் பெயருடன் அழைக்கப்பட்டது..

## கேசரியா [[தாது கோபுரம்]]

கேசரியா தூபியை இந்தியத் தொல்லியல் ஆய்வகம் 1998ஆம் ஆண்டில் கண்டுபிடித்தது. கேசரியா தூணின் உயரம் 104 அடியாகும்.இதனை இந்தியத் தொல்லியல் ஆய்வகம் பராமரிக்கிறது.

## விராட் இராமயணக் கோயில்
கேசரியாவில் உள்ள ஜானகி நகரில்,  ஜூன்  2015இல் மஹாவீர் மந்திர் அறக்கட்டளையால்  ஏறத்தாழ 500 கோடி ரூபாய் மதிப்பில் விராட் இராமாயணக் கோயில் கட்டிட வேலை  தொடங்கப்பட்டுள்ளது. உலகின் மிகப்பெரிய வழிபாட்டுத் தலமான அங்கோர் வாட் கோயிலை விட அளவில் பெரிதாக கட்டப்படவுள்ள விராட் இராமாயணக் கோயிலின் நீளம் 2500 அடியாகவும், அகலம் 1296 அடியாகவும், உயரம் 379 அடியாகவும் இருக்கும் வண்ணம் அமைக்கப்படவுள்ளது.

## போக்குவரத்தும் தங்குமிட வசதிகளும்
பிகார் மாநில சுற்றுலா வளர்ச்சிக் கழகத்தின் சுற்றுலா பேருந்துகள் கேசரியா நகரத்திற்கு இயக்கப்படுகிறது. பிகார்  சுற்றுலா வளர்ச்சி கழகத்தின் சுற்றுலா மாளிகைகள் பயனிகள் தங்குவதற்கு வசதியாக உள்ளது.

## படக்காட்சியகம்
104 அடி உயரமுள்ள கேசரியா பௌத்தத் தூபி 

Image:Kesariya-0.jpg| கேசரியா தூபி
Image:kesariya.jpg| கேசரியா தூபி
File:Bihar - Buddha Statue, Kesariya (9239704568).jpg| சிதைக்கப்பட்ட கௌதம புத்தர் சிலை



## இதனையும் காண்க
* கேசரியா தூபி
* அசோகர் கல்வெட்டுக்கள்
* அசோகரின் தூண்கள்
* பௌத்த யாத்திரைத் தலங்கள்
* பௌத்த தொல்லியற்களங்கள்

## மேற்கோள்கள்

## வெளி இணைப்புகள்
*   கேசரியா தூண் - காணொளி

பகுப்பு:அசோகரின் தூண்கள்
பகுப்பு:பௌத்த தொல்லியற்களங்கள்
பகுப்பு:பிகார் தொல்லியற்களங்கள்
பகுப்பு:இந்தியத் தொல்லியற்களங்கள்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பண்டைய இந்திய நகரங்கள்
அஸ்தாமலகர்

**அஸ்தாமலகர்** அல்லது **அஸ்தமலாகாச்சாரியார்** (Hastamalakacharya)  (IAST **')  எட்டாம் நூற்றாண்டில் வாழ்ந்த [[அத்வைதம்|அத்வைத]] [[வேதாந்தம்|வேதாந்தி]]. [[ஆதிசங்கரர்|ஆதிசங்கரரை]] தனது [[குரு|குருவாக]] கொண்டவர். ஆதிசங்கரரின் அறிவுரைப்படி, [[துவாரகை மடம்|துவாரகை அத்வைத மடத்தை]] நிறுவி, கி. பி., 820 முதல் அதன் முதல் மடாதிபதியாக விளங்கியவர். 

==ஆதிசங்கரருடன் சந்திப்பு== 
[[உடுப்பி மாவட்டம்|உடுப்பி மாவட்டத்தின்]] [[கொல்லூர்|கொல்லூரில்]] ஒரு அந்தணரின் வேண்டுதலுக்கு இணங்க [[ஆதிசங்கரர்]] பிட்சைக்கு (உணவுக்கு) அந்தணரின் வீட்டிற்கு  சென்ற போது, அந்தணர் தன் மகன் பிறந்ததிலிருந்து வாய் பேசாது ஊமையாக இருப்பதை சங்கரரிடம் கூறினார். சங்கரர் அச்சிறுவனிடம் நீ யார்? எனக் கேட்க, அப்போது அச்சிறுவன் 14 செய்யுள்களில் [[அத்வைதம்|அத்வைத]] தத்துவத்தை பாடிக் காட்டினான். சங்கரர் அச்சிறுவனுக்கு **ஹஸ்தாமலகர்'''  (சமசுகிருத மொழியில், ஹஸ்தம் எனில் கை, அம்லா எனில் நெல்லிக்கனி) (உள்ளங்கை நெல்லிக் கனி) எனப் பெயரிட்டு தன் சீடனாக ஏற்றுக் கொண்டார்.

## இதனையும் காண்க
* துவாரகை மடம்

## மேற்கோள்கள்

## வெளி இணைப்புகள்
* Hastamlakam Side by side translation in Hindi and English
*Sri Hastamalakacharya 
*Sri Hastamalakacharya



அத்வைதம்
பகுப்பு:இந்திய மெய்யியலாளர்கள்

பகுப்பு:இந்து சமயப் பெரியார்கள்
பகுப்பு:சமயத் தலைவர்கள்
பகுப்பு:அத்வைத வேதாந்த ஆசிரியர்கள்
தோடகர்

**தோடகர்** அல்லது **தோடகாச்சாரியார்** (Totakacharya)  (IAST **')  கி. பி. எட்டாம் நூற்றாண்டில் வாழ்ந்த [[அத்வைதம்|அத்வைத]] [[வேதாந்தம்|வேதாந்தி]]. இவரது இயற்பெயர் **ஆனந்தகிரி**.  [[ஆதிசங்கரர்|ஆதிசங்கரரைத்]] தனது [[குரு|குருவாகக்]] கொண்டவர். [[இந்தியா]]வின் வடக்கில் [[இமயமலை]]யில் [[பத்ரிநாத் கோயில்|பத்ரிநாத்]] அருகே [[அதர்வண வேதம்|அதர்வண வேதத்திற்குரிய]]  [[ஜோஷி மடம்|ஜோஷி மடத்தை]] நிறுவி அதன் முதல் மடாதியாக விளங்கியவர். இவர் தனது [[குரு]], [[ஆதிசங்கரர்|ஆதிசங்கரரின்]] பெருமைகள் குறித்து எட்டு சுலோகங்களில் பாடிய **தோடகாஷ்டகம்** எனும் நூல் சிறப்பு பெற்றது. 
==ஆதிசங்கரருடன் சந்திப்பு==
சங்கர விஜயம் எனும் நூலின்படி, ஒரு முறை ஆதிசங்கரர் [[சிருங்கேரி|சிருங்கேரியில்]] தங்கியிருந்த போது கிரி என்ற **ஆனந்தகிரி*' என்ற சிறுவனை சந்தித்தார். அச்சிறுவனின் பலன் நோக்காத கடும் உழைப்பை அறிந்து, ஆனந்தகிரியைத் தனது சீடனாக ஏற்றார். ஆனந்தகிரி தனது [[குரு]] ஆதிசங்கரர் மீது அதிக பக்தி கொண்ட சீடர்.  கால நேரம் பாராது சங்கரருக்குத் தேவையான பணிவிடைகள் செய்ததால் சங்கரரின் பிரியமான சீடரானார். ஒரு முறை சங்கரர் தனது சீடர்களுக்கு அத்வைத வேதாந்த பாடங்களை உபதேசிக்க காலதாமதம் ஆவதைக் கண்ட மற்ற சீடர்கள், காலதாமதத்திற்குக் காரணம் கேட்க, துணிகளைத் துவைத்துக் கொண்டிருக்கும் ஆனந்தகிரி வந்த பிறகு வகுப்பைத் துவக்கலாம் என்றார்.

ஆனந்தகிரி பின்னர் *தோடக* எனும் [[சமஸ்கிருதம்|சமஸ்கிருத]] செய்யுள் அமைப்பில் ஆதிசங்கரரின் வேதாந்த அறிவுத் திறன் குறித்து எட்டு பாடல்கள் பாடினார். அது முதல் ஆனந்தகிரி, *தோடகாச்சாரி'' என்று அழைக்கப்பட்டார்.

## இதனையும் காண்க
* ஜோஷி மடம்

## மேற்கோள்கள்

*சிருங்கேரி மடாதிபதி வித்யாரண்யர் எழுதிய, சங்கர திக்விஜயம், வெளியீடு இராமகிருஷ்ண மடம்,Sankara-Digvijaya, translated by Swami Tapasyananda, Sri Ramakrishna Math, 2002, . Purchase online www.sriramakrishnamath.org 



அத்வைதம்
பகுப்பு:இந்திய மெய்யியலாளர்கள்

பகுப்பு:அத்வைத வேதாந்த ஆசிரியர்கள்
பத்மபாதர்

**பத்மபாதர்** அல்லது **பத்மபாதாச்சாரியார்**, (Padmapadacharya) எட்டாம் நூற்றாண்டில் இந்தியாவில் வாழ்ந்த அத்வைத  வேதாந்தவாதி. ஆதிசங்கரரின் நான்கு முக்கிய சீடரில் முதல்வர். மற்ற சீடர்கள், சுரேஷ்வரர், தோடகர், அஸ்தாமலகர் ஆவர்.  பத்மபாதர் புரி நகரத்தின் கோவர்தன பீடத்தின் முதல் மடாதிபதியாக விளங்கியவர். ஆதிசங்கரரின் பிரம்ம சூத்திர விளக்கத்திற்கு, பத்மபாதர் *பஞ்சபாதிகா* எனும் விரிவான விளக்க உரை நூல் எழுதியுள்ளார்.

## மேலும் படிக்க
**The Pañcapādikā of Padmapāda*, trans. D. Venkatramiah, Gaekwad's Oriental Series 107 (Baroda: Oriental Institute, 1948)
**The Pañcapādikā of Padmapāda*, edd S. Srirama Sastri & S. R. Krishnamurthi Sastri (Madras: Madras Government Oriental Series 155, 1958
*Michael Comans, "Later Vedānta" (in Brian Carr & Indira Mahalingam edd. *Companion Encyclopedia of Asian Philosophy*. London: Routledge, 2001. 
*John Grimes, "Padmapāda" (in Robert L. Arrington [ed.]. *A Companion to the Philosophers*. Oxford: Blackwell, 2001. )
*J. N. Mohanty, "Can the Self Become an Object? (Thoughts on *Śamkara's* statement: *nāyam ātmā ekāntena avisaya*)", in his *Essays on Indian Philosophy*, ed. Puroshottama Bilimoria. New Delhi: Oxford University press, 2002. 

## மேற்கோள்கள்




அத்வைதம்
பகுப்பு:இந்திய மெய்யியலாளர்கள்
காந்த இயக்கு விசை

இயற்பியலில், **காந்த இயக்கு விசை** (Magneto motive force) காந்தச் சுற்றமைப்பின்/சுற்றதரின் காந்தப் பெருக்குக்கான சமன்பாட்டில் வரும் ஓர் அளவாகும். இது ஃஆப்கின்சனின் விதி எனப்படுகிறது.

  \mathcal{F} = \Phi \mathcal{R} ,

இங்கு *Φ* என்பது காந்தப் பெருக்காகும்; *R* என்பது சுற்றமைப்பின் எதிர்ப்பு/காந்த எதிர்ப்பு ஆகும்.  இந்தச் சமனபாட்டில் உள்ள காந்த இயக்கு விசை ஓம் விதியில் உள்ள *V* போல  அமைவதைக் காணலாம்: *V* = *IR*.

காந்த இயக்கு விசை மின் இயக்கு விசையை ஒத்ததாகும். மி இ வி (= மின்னோட்டம் தராத மின்கலம் போன்ற மின்வாயிலின் இருமுனைகளில் அமையும் மின்னிலை வேறுபாடு அல்லது மின்னழுத்த வேறுபாடு) ஏனெனில் மின்னோட்டம் தான் காந்தச் சுற்றதரில் காந்தப் பெருக்கை ஏற்படுத்துகிறது; அதாவது,

# *ℱ* = *NI*
#: இங்கு *N* சுருளில் உள்ள சுற்றுகளின் எண்ணிக்கை
#::: *I*மின்சுற்றதரில் பாயும் மின்னோட்டம்
# *ℱ* = *ΦR*
#:இங்கு  *Φ* காந்தப் பெருக்கு (பாயம்)
#::: *R*  காந்த எதிர்ப்பு (reluctance)
# *ℱ* = *HL*
#: இங்கு  *H*  காந்தமாக்க விசை அல்லது காந்தப்புலச் செறிவு
#::: *L*சுருட்டையின் (solenoid) சராசரி நீளம் அல்லது திருகுசுருட்டையின் (toroid) பருதி

 
## மேற்கோள்கள்

* *The Penguin Dictionary of Physics*, 1977, 
* *A textbook of Electrical Technology*, 2008, 

பகுப்பு:காந்தவியல்
பகுப்பு:இயற்பியல் கணியங்கள்
பகுப்பு:மின்னியல் அளவுகள்
கலிஞ்சர் கோட்டை

**கலிஞ்சர்** (Kalinjar) () கோட்டை நகரம், இந்தியாவின் உத்திரப் பிரதேச மாநிலத்தில், புந்தேல்கண்ட் பகுதியில், உலகப் பாரம்பரிய களமான கஜுராஹோ அருகில் உள்ள பாந்தா மாவட்டத்தில்  1203 அடி உயரத்தில் அமைந்துள்ளது. கருங்கற்களாலான கலிஞ்சர் கோட்டை  1.6 கி. மீ. நீளமும், 0.8 கி. மீ. அகலமும், 30 முதல் 35 மீட்டர் உயரமும், 8 மீட்டர் கனமும் கொண்டது.

கலிஞ்சர் கோட்டையை ஆண்டவர்களில் மத்திய இந்தியாவின் ராஜபுத்திர சந்தேலர்களும், ரேவாவின் சோலாங்கி வம்சத்தவர்களும் முக்கியமானவர்கள். கி. பி. 3 – 5 நூற்றாண்டில் குப்த குலத்தினர் கலிஞ்சர் கோட்டையில் பல கோயில்கள் கட்டினர்.

## வரலாறு
கஜினி முகமது 1019 மற்றும் 1022ஆம் ஆண்டுகளில் கலிஞ்சர் கோட்டையை தாக்கி கைப்பற்ற இயலாது திரும்ப நேரிட்டது. ஆனால் 1526ஆம் ஆண்டில் மொகலாய மன்னர் பாபர் கலிஞ்சர் கோட்டையை கைப்பற்றினார். சேர் சா சூரி 1545இல் கலிஞ்சர் கோட்டையை கைப்பற்றும் போரில் மாண்டார். இக்கோட்டையை 1812இல் பிரித்தானிய இந்தியப் பேரரசு கைப்பற்றியது. சிப்பாய் கலவரத்தின் போது கலிஞ்சர் கோட்டை முக்கிய பங்கெடுத்தது.

## போக்குவரத்து வசதிகள்
* விமான நிலையம்: 130 கி. மீ. தொலைவில் உள்ள கஜுரஹோ விமான நிலையம்
* இரயில் நிலையம்: 36 கி. மீ. தொலைவில் உள்ள அட்டாரா இரயில் நிலையம் அல்லது 57 கி. மீ. தொலைவில் உள்ள பாந்தா இரயில் நிலையம்.
*பேருந்து வசதி: சித்ரகூடம், பாந்தா, அலகாபாத் ஆகிய இடங்களுக்கு பேருந்து வசதிகள் உள்ளது.

## படக்காட்சியகம்

File:Nilkanth Temple.jpg|நீலகண்டர் கோயில், கலிஞ்சர் கோட்டை
File:Pillared building at one corner of Kalinjar Fort.jpg| கலிஞ்சர் கோட்டையில் தூண்கள் கொண்ட கட்டிடம்
File:Broken sculpture of Kuvera riding on his vehicle, near temple of Nilkanth.jpg|தன் வாகனத்தை ஓட்டும் குபேரன், நீலகண்டர் கோயில்
File:Architectural details from temple of Nilkanth.jpg|நீலகண்டர் கோயிலின் கட்டிடக்கலை விவரங்கள் 
File:Kurma avatar.jpg| கூர்ம அவதார சிற்பம்
File:Sculpture of Varaha avatar.jpg| வராக அவதார சிற்பம் 
File:Sculpture of Ganesh from temple of Nilkanth.jpg|கணபதியின் சிற்பம்
File:Kalinjar fort11.jpg|கலிஞ்சர் கோட்டையில் நீலகண்டர் கோயில்
File:Kalinjar fort.jpg|கோட்டையின் உட்புறக் காட்சி 


## மேற்கோள்கள்


## வெளி இணைப்புகள்
*  KALINJAR FORT

பகுப்பு:உத்தரப் பிரதேசக் கோட்டைகள்‎
பகுப்பு:பாந்தா மாவட்டம்
பகுப்பு:புந்தேல்கண்ட்
சார்லசு கோர்ரியா

**சார்லசு கோர்ரியா** (*Charles Correa*, 1 செப்டம்பர் 1930 – 16 சூன் 2015) இந்திய  கட்டிடக் கலைஞரும் ஊரக திட்டமிடுபவரும் செயற்பாட்டாளரும் ஆவார். விடுதலைக்குப் பிறகான இந்தியாவின் கட்டிடக்கலையில் தற்கால கட்டிடக்கலை நுட்பங்களை அறிமுகப்படுத்தியதில் இவரது தாக்கம் குறிப்பிடத்தக்கதாகும். நகர்ப்புற ஏழைகளின் தேவைகளைக் குறித்த விழிப்புணர்வை உருவாக்கியவராகவும் பழமையான கட்டிடக்கலை நுட்பங்களையும் பொருட்களையும் தமது படைப்புகளில் பயன்படுத்தியவராகவும் பெரிதும் அறியப்படுகின்றார்.

இந்திய அரசு இவருக்கு 1972இல்  பத்மசிறீ விருதும்  2006இல் பத்ம விபூசண் விருதும் வழங்கிக் கௌரவித்துள்ளது. பிரித்தானியக் கட்டிடக்கலைஞர்களுக்கான அரச சங்கம் 1984ஆம் ஆண்டில் இவருக்கு கட்டிடக்கலைக்கான அரச தங்கப் பதக்கத்தை வழங்கியுள்ளது.

கோர்ரியா தமது 84ஆம் அகவையில் நோய்வாய்ப்பட்டு மும்பையில் உள்ள அவரது இல்லத்தில் மரணமடைந்தார்.

## மேற்சான்றுகள்

## வெளி இணைப்புகள்

* Charles Correa Associates  – Official web site of the Mumbai-based architect. Extensive project descriptions with photographs, biography and bibliography.
* Charles Correa – Photo Gallery at BBC Radio 3
* Charles Mark Correa Biography 
* Link to Art & Design webpage

பகுப்பு:1930 பிறப்புகள்
பகுப்பு:2015 இறப்புகள்
பகுப்பு:இந்தியக் கட்டிடக் கலைஞர்கள்
பகுப்பு:தெலங்காணா நபர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:பத்மசிறீ விருது பெற்ற அறிவியலாளர்கள்
புபொப 1097

**[[புதிய பொதுப் பட்டியல்|புபொப]] 1097** (*NGC 1097*) என்பது போர்னாக்சு என்ற விண்மீன் குழாமில் கிட்டத்தட்ட 45 மில்லியன் ஒளியாண்டுகள் தொலைவில் உள்ள ஒரு தண்டு கருச்சுருள் அண்டம் ஆகும். இதனை 1790 அக்டோபர் 9 இல் வில்லியம் எர்செல் கண்டுபிடித்தார். இவ்வண்டத்தில் மீன்று மீயொளிர் விண்மீன் வெடிப்புகள் அவதானிக்கப்பட்டன.

ஏனைய பெரும் விண்மீன் பேரடைகள் போன்று புபொப 1097 இன் நடுவில் ஒரு மீப்பெரும் கருந்துளை காணப்படுகிறது. இக்கருந்துளை நமது சூரியனை விட 140 மில்லியன் மடங்கு அதிக நிறை கொண்டதாகும். நடுக் கருந்துளையைச் சுற்றி விண்மீன்-தோன்றும் பகுதிகளைக் கொண்ட வளையம் காணப்படுகிறது. வளிமம் மற்றும் தூசிகளைக் கொண்டதாக இப்பகுதிகள் வளையத்தில் இருந்து சுருளாக சுழன்று கருந்துளையை அடைகின்றன.

புபொப 1097 இரண்டு துணை விண்மீன் பேரடைகளைக் கொண்டுள்ளது. இவற்றில் பெரியது புபொப 1097ஏ என்ற குள்ள நீள்வட்ட பேரடை ஆகும். இது புபொப 1097 ஐ அதன் மத்தியில் இருந்து 42,000 ஒளியாண்டுகள் தொலைவில் நீள்வட்டப் பாதையில் சுற்றி வருகிறது. புபொப 1097பி என்ற குள்ள பேரடை சூரியனின் நிறையைப் போன்று 5 x 106 மடங்காகும்.

## காட்சியகம்

Image:NGC 1097 center Hubble.jpg|புபொப 1097 இல் விண்மீன்களை-உருவாக்கும் வளையம். அவிதொ
Image:Phot-33a-05.jpg|pஉபொப 1097 இன் 5,500 ஒளியாண்டுகள் அகல நடுப்பகுதி
Image:Coiled Galaxy.jpg|புபொப 1097 ஸ்பிட்சர் விண்வெளித் தொலைநோக்கியூடாக.


## மேற்கோள்கள்

## வெளி இணைப்புகள்
* VLT observations – NGC 1097's "dog-leg" tidal stream
* weblore.com  – NGC 1097: The Galaxy with the Longest known Optical Jets
* Antilhue-Chile – NGC 1097 in Fornax
* ESO  – Very Large Telescope observations of NGC 1097
* Astronomy Picture of the Day – In the Arms of NGC 1097 (2006-12-01)
* The dance of stars and space, 29 December 2012, Thomas Anderson, *TG Daily*
* 

பகுப்பு:சுருள் விண்மீன் பேரடைகள்
1097
067பி
பொட்டாசியம் பொலோனைடு

**பொட்டாசியம் பொலோனைடு** (*Potassium polonide*) என்பது K2Po என்ற மூலக்கூற்று வாய்பாட்டுடன் கூடிய ஒரு வேதிச் சேர்மமாகும். கூடிய வேதியியல் நிலைப்புத்தன்மை கொண்ட பொலோனிய வகைச் சேர்மங்களில் இதுவும் ஒரு பொலோனைடு ஆகும்.

## பண்புகள்
வெப்ப நிலைப்புத்தன்மை முற்றிலுமற்ற பொட்டாசியம் பொலோனைடு பொட்டாசியம் தெல்லூரைடை (K2Te) விடவும் அதிக இலத்திரன் நாட்ட ஆற்றலைக் கொண்டுள்ளது.

## தயாரிப்பு
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு பொட்டாசியத்துடன் ஒடுக்க வினை புரிந்து பொட்டாசியம் பொலோனைடு உருவாகிறது:

:H2Po + 2 K → K2Po + H2

பொட்டாசியத்தையும் பொலோனியத்தையும் சேர்த்து 300 முதல் 400 °செ வெப்பநிலைக்குச் சூடுபடுத்தியும் பொட்டாசியம்  பொலோனைட்டைத் தயாரிக்கலாம். உயர் வெப்பநிலைகளில் இவ்வினை மீள்வினையாக நிகழ்கிறது.

## வடிவமைப்பு
சோடியம் பொலோனைடு போலவே பொட்டாசியம் பொலோனைட்டும் புளோரைற்றுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.

## மேற்கோள்கள்

பகுப்பு:பொலோனைடுகள்
பகுப்பு:பொட்டாசியம் சேர்மங்கள்
பகுப்பு:புளோரைட்டு படிகக் கட்டமைப்பு
யோகான் பிரான்சு என்கே

**யோகான் பிரான்சு என்கே** (*Johann Franz Encke*, 23 செப்டம்பர் 1791 – 26 ஆகத்து 1865) செருமானிய வானியலாளர் ஆவார். இவரது ஆய்வுகளில் புவிக்கும் சூரியனுக்கும் இடையில் உள்ள தொலைவை அளத்தல், சனிக் கோளின் நோக்காய்வுகள், வால்வெள்ளிகள், சிறுகோள்கள் ஆகியவற்றின் வட்டணைச் சுழல்வு நேரங்களைக் கணக்கிடல் ஆகியவை முதன்மையானவை.

## வாழ்க்கை
என்கே ஃஅம்பர்கில் பிறந்தார். இவரின் தந்தை ஜாகோபுகிர்ச்சுவில் எழுத்தராகப் பணிபுரிந்துள்ளார் . இவர் எட்டுபேரில் கடைசியாகப் பிறந்தவர். இவருக்கு அகவை நான்கு ஆகும்போது தந்தை இறந்துவிட்டர். தனாசிரியரின் உதவியால் இவர் கெலெகிரிடென்ழ்சூல் தெசு ஜொகான்னியூம்சு வில் கல்வி பயின்றுள்ளார். இவர் கணிதவியலும், வானியலும் 1811இல் இருந்துகோட்டிங்கன் பல்கலைக்கழகத்தில் கார்ல் பிரீடுரிக் காசு விடம் பயின்றுள்ளார்; ஆனால் இவர் ஓல்சுட்டின், மெக்லென்பர்கு சார்ந்த பிரசியக் காலாட்படையில் படைமேலராக1813-1814 போருக்காக ஃஆன்சியாட்டிக் தொகுதியில் சேர்க்கப்பட்டுள்ளார்.மீண்டும் 1814இல் பல்கலைக்கழகப் படிப்பைத் தொடர்ந்துள்ளார் ஆனால் நெப்போலியன் எல்பாவில் இருந்து தப்பிச் சென்றதும்  இவர் மீண்டும் படையில் சேர்ந்து 1815 வரை பணிபுரிந்து படைத்தலைவராகியுள்ளார்.

இவர் 1816இல் கோட்டிங்கனுக்குத் திரும்பியதும், கோத்தா அருகில் இருந்த சீபர்கு வான்காணகத்தில் உடனே பனியில்  பெனார்டித் வான் இலிண்டேனௌவால் தன் உதவியாளராக சேர்க்கப்பட்டுள்ளார் (வான் இலிண்டேனௌ இவருக்கு படைப்பணியில் பழக்கமானவர்). இவர் 1680 வால்வெள்ளியைப் பற்றி ஆய்வு செய்தார். இதற்காக 1817இல் இவருக்குக் கோட்ட பரிசு காசு, ஓல்பர்சு ஆஹிய இரு நடுவர்களால் வழங்கப்பட்டது; இவர் 1812இல் தோன்றிய வால்வெள்ளி மீண்டும் 71 ஆண்டுகளில் வரும் எனச் சரியான முன்கணிப்பைச் செய்தார். இந்த வால்வெள்ளி இப்போது *[[12பி/பொன்சு புரூக்சு]] * என அழைக்கப்படுகிறது.

## தகைமைகள்
*அரசு வானியல் கழகப் பொற்பதக்கம்1824இலும் 1830இலும் இருமுறை பெற்றுள்ளார்.
*நிலாவின் குழிப்பள்ளம் ஒன்று "என்கே குழிப்பள்ளம்" எனப் பெயரிடப் பட்டுள்ளது.
*9134என்கே என இவர் பெயரால் சிறுகோள் ஒன்று அழைக்கப்படுகிறது.
*சனிக்கோளின் வலயங்கள் "என்கே இடைவெளி" என இவர் பெயரால் அழைக்கப்படுகிறது.
*ஒரு சிறுகோளின் வட்டணை சுழல்நேரத்தைக் கணக்கிட்டதால் அது இவர் பெயரால் வழங்கப்படுகிறது.

## மேற்கோள்கள்

*
*

## வெளி இணைப்புகள்
* Obituary of "John Francis Encke"

பகுப்பு:1791 பிறப்புகள்
பகுப்பு:1865 இறப்புகள்
பகுப்பு:செருமானிய வானியலாளர்கள்
மக்னீசியம் பொலோனைடு

**மக்னீசியம் பொலோனைடு** அல்லது **மகனீசியம் பொலோனைடு** (*Magnesium Polonide*) என்பது MgPo என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். வேதியியல் நிலைப்புத்தன்மை கொண்ட பொலோனியச் சேர்மங்களில் மக்னீசியமும் பொலோனியமும் சேர்ந்து உருவாகின்ற இப்பொலோனைட்டுச் சேர்மமும் ஒன்றாகும்.

## தயாரிப்பு
மக்னீசியத்தையும் பொலோனியத்தையும் சேர்த்து 300 முதல் 400 °செ வெப்பநிலைக்குச் சூடுபடுத்தி மக்னீசியம் பொலோனைட்டைத் தயாரிக்கலாம்..

## வடிவமைப்பு
நிக்கல், ஆசனிக்கு ஆகிய தனிமங்களைப் பகுதிப்பொருள்களாகக் கொண்டுள்ள நிக்கலைன் அல்லது நிக்கோலைடு எனப்படும் கனிமத்தின் வடிவமைப்பையும் (சாலகம்) a = 434.5 பிமீ மற்றும் c = 707.7 பிமீ என்ற சட்டக அளபுரு மதிப்புகளையும் மக்னீசியம் பொலோனைடு பெற்றுள்ளது. சல்பைடு, செலினைடு மற்றும் தெல்லூரைடு போன்ற இதற்கு நேரிணையான மற்றப் பொலோனைடுகள் போல வழக்கமான சமவடிவ மூலகங்களை இச்சேர்மம் கொண்டிருக்கவில்லை. ஆனால், பாதரசப் பொலோனைடு மட்டுமே இதன் பண்புகளுடன் ஒத்திருக்கிறது..

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:பொலோனைடுகள்
பகுப்பு:நிக்கல் ஆர்சனைடு படிகக் கட்டமைப்பு
சார்லசுட்டன் படுகொலை

-->
}}

**சார்லசுட்டன் படுகொலை** (*Charleston church shooting*, *சார்ல்ஸ்டன் தேவாலயத் துப்பாக்கிச்சூடு* ) அமெரிக்க ஐக்கிய நாட்டின்  தென் கரொலைனா மாநிலத்தில் சார்லசுட்டனில் அமைந்துள்ள எம்மானுவல் ஆபிரிக்க மெதாடிஸ்ட் எபிசுகோபல் தேவாலயத்தில்  சூன் 17, 2015 அன்று  மக்கள்திரள் மீது துப்பாக்கிச் சூடு நிகழ்த்தப்பட்ட நிகழ்வைக் குறிக்கின்றது.  இந்த தேவாலயம் ஐக்கிய அமெரிக்காவிலுள்ள மிகவும் பழமையான ஆபிரிக்க அமெரிக்கர்களின் தேவாலயங்களில் ஒன்றாகும். இங்கு அச்சமூகம் குறித்த குடிசார் மற்றும் அரசியல் உரிமைகள் விவாதிக்கக் கூடுவது வழமையாகும். இந்நிகழ்வில் மூத்த பாதிரியார் உட்பட ஒன்பது பேர்  கொல்லப்பட்டனர். சுடப்பட்ட பத்தாவது நபர் உயிர் தப்பியுள்ளார்.

## மேற்சான்றுகள்

பகுப்பு:2015 நிகழ்வுகள்
பகுப்பு:ஐக்கிய அமெரிக்காவில் தீவிரவாதம்
பொலோனியம் ஓராக்சைடு

**பொலோனியம் ஓராக்சைடு** (*Polonium monoxide*, "பொலோனியம் மொனாக்சைடு") அல்லது **பொலோனியம்(II) ஆக்சைடு** (*polonium(II) oxide*) என்பது PoO என்ற மூலக்கூற்று வாய்பாடுடன் கூடிய ஒரு வேதிச்சேர்மமாகும். பொலோனியம் தனிமம் உருவாக்கும் மூன்று ஆக்சைடுகளில் இதுவும் ஒன்றாகும். பொலோனியம் ஈராக்சைடு (PoO2) மற்றும் பொலோனியம் மூவாக்சைடு (PoO3) என்பவை பிற இரண்டு ஆக்சைடுகள் ஆகும். பொலோனியம் ஓராக்சைடு ஒரு இடைசால்கோசென்சு வகைச் சேர்மமாகும்.

## தோற்றமும் தயாரிப்பும்
பொலோனியம் ஓராக்சைடு கருப்பு நிறத் திண்மமாகக் காணப்படுகிறது. பொலோனியம் சல்பைடு (PoSO3) மற்றும் பொலோனியம் செலினைடு (PoSeO3) ஆகியவற்றை கதிர்வீச்சுப் பகுப்புக்கு உட்படுத்தும் போது பொலோனியம் ஓராக்சைடு உருவாகிறது.

## வேதிப் பண்புகள்
காற்று அல்லது நீருடன் தொடர்பு கொள்ளும் போது பொலோனியம் ஓராக்சைடு மற்றும் இதனுடன் தொடர்புடைய பொலோனியம்(II) ஐதராக்சைடு (Po(OH)2) ஆகியன விரைவாக பொலோனியம்(IV) ஆக ஆக்சிசனேற்றம் அடைகின்றன.

## மேற்கோள்கள்

பகுப்பு:ஆக்சைடுகள்
பகுப்பு:பொலோனியம் சேர்மங்கள்
க்ரியா பதிப்பகம்

**க்ரியா பதிப்பகம்** தமிழ்நாட்டின் சென்னையைத் தலைமை இடமாகக் கொண்டு செயற்படும் ஒரு பதிப்பகம். எஸ். ராமகிருஷ்ணனும், ஜெயலட்சுமியும் இதை 1974ல் நிறுவினர். இதுவரை (யூன் 2015) நூற்றுக்கும் மேற்பட்ட நூல்களை இப்பதிப்பகம் வெளியிட்டுள்ளது. இவற்றுள் பல துறைகளையும் சார்ந்த தமிழ் நூல்களும், ஆங்கில மொழி நூல்களும் அடங்கும். இவற்றுள் இந்திய மொழிகளில் இருந்தும் வெளிநாட்டு மொழிகளிலிருந்தும் மொழிபெயர்க்கப்பட்ட நூல்களும் உள்ளன. தற்காலத் தமிழ் இலக்கியம் சார்ந்த நூல்களை மட்டுமன்றி, பழந்தமிழ் இலக்கியம், உடல்நலம், விவசாயம், சுற்றுச்சூழல், தொழினுட்பம் போன்ற துறைகள் சார்ந்த நூல்களையும் இப்பதிப்பகம் வெளியிட்டுள்ளது. க்ரியாவின் தற்காலத் தமிழ் அகராதி, இப்பதிப்பகத்தின் முக்கிய வெளியீடுகளுள் ஒன்று. 1985ல் தொடங்கப்பட்ட அகராதிப் பதிப்பு வேலைகள் நிறைவடைந்து அதன் முதற்பதிப்பு 1992ல் வெளியானது. அவ்வகராதியின் விரிவாக்கிய பதிப்பு 2008ல் வெளியிடப்பட்டது.

## வெளியீடுகள்
* குட்டி இளவரசன்
* செல்லாத பணம்
* விசாரணை

## மேற்கோள்கள்

## வெளியிணைப்புகள்
* க்ரியா பதிப்பகத்தின் இணையத்தளம்

பகுப்பு:இந்தியப் பதிப்பகங்கள்
பகுப்பு:தமிழ்ப் பதிப்பகங்கள்
கையாடல்

**கையாடல்** (Embezzlement) என்பது பொறுப்பாகக் கொடுக்கப்பட்ட பணத்தை அல்லது வேறு வகையான சொத்துக்களை, ஒருவரோ அல்லது பலரோ நேர்மையற்ற முறையில் தமதாக்கிக் கொள்வதைக் குறிக்கும். கையாடல் என்பது ஒருவகையான நிதிசார் ஊழல். சட்டத்தரிணி ஒருவர் தனது வாடிக்கையாளரின் நம்பிக்கைப் பொறுப்புக் கணக்கில் இருந்து நிதியை எடுத்துக்கொள்ளல், ஒரு நிதி ஆலோசகர் தனது வாடிக்கையாளரின் முதலீட்டில் இருந்து பணத்தைத் தனதாக்குதல், கணவனுக்கும் மனைவிக்கும் பொதுவான கூட்டு வங்கிக் கணக்கில் இருந்து கணவனோ மனைவியோ மற்றவருக்குத் தெரியாமல் எடுத்துக்கொள்வது போன்றவை கையாடலுக்கு எடுத்துக்காட்டுகள்.

கையாடல் என்பது திட்டமிட்டு ஒழுங்கமைந்த முறையில் புரியப்படும் குற்றச்செயல் ஆகும். கையாடல் பாதிக்கப்பட்டவருக்குத் தெரியாமல் செய்யப்படுவதால், கையாடல் செய்பவர் தன்னுடைய செயல்களை மறைப்பதில் கவனம் எடுத்துக்கொள்வார். பொதுவாக, கையாடல் செய்பவர், இச்செயல் கண்டுபிடிக்கப்படாமல் இருப்பதற்காகத் தனது கட்டுப்பாட்டில் இருக்கக்கூடிய பணம் அல்லது சொத்தின் ஒரு சிறு பகுதியையே கையாடல் செய்வார். இது வெற்றியானால், கையாடல் கண்டுபிடிக்கப்படாமலே பல ஆண்டுகளுக்குத் தொடரக்கூடும். பாதிக்கப்படுபவருக்குப் பெரிய அளவில் நிதி தேவைப்படும்போதோ, அல்லது அது வேறு தேவைகளுக்கு எடுக்கப்படும்போதோ, நிறுவனங்களானால் பெரிய மாற்றங்கள் இடம்பெறும்போது எல்லாச் சொத்துக்களினதும் சுதந்திரமான கணக்காய்வு தேவைப்படும்போதோதான் பணமோ, வேறு சொத்தோ குறைவது கண்டுபிடிக்கப்படும்.

## மேற்கோள்கள்

பகுப்பு:குற்றங்கள்
பாட்டியாலா ஸ்டேட் வங்கி

**பாட்டியாலா ஸ்டேட் வங்கி** அல்லது **ஸ்டேட் பாங்க் ஆப் பாட்டியாலா** என்பது இந்தியாவில் செயல்பட்டுவரும் 27 பொதுத்துறை வங்கிகளில் ஒன்றாகும். 1917இல் பாட்டியாலாவில் தொடங்கப்பட்ட இவ்வங்கியானது பாரத ஸ்டேட் வங்கியின் துணை வங்கிகளில் ஒன்றாகும். தற்போது இவ்வங்கி, 1035 சேவை மையங்கள் மற்றும் 1236 கிளைகளுடன் செயல்பட்டு வருகிறது. இந்தியாவின் மிக முக்கியமான அனைத்து நகரங்களிலும் செயல்பட்டு வந்தாலும் இதன் பெரும்பாலான கிளைகள்  பஞ்சாப், அரியானா, இமாச்சல பிரதேசம், ராஜஸ்தான், மத்திய பிரதேசம், ஜம்மு காஷ்மீர், டெல்லி மற்றும் குஜராத் ஆகிய மாநிலங்களிலேயே அமைந்துள்ளன.

## வரலாறு
1917 நவம்பர் 17 அன்று  பாட்டியாலாவின் அப்போதைய மன்னரான  பூபிந்தர் சிங்கால் தொடங்கப்பட்டது. இவ்வங்கி வேளாண்மை மற்றும் தொழிற்துறைகளின் வளர்ச்சியை அதிகப்படுத்துவதற்காக தொடங்கப்பட்டதாகும்.
## ஒன்றிணைப்பு
2016 ஆம் ஆண்டில், பாட்டியாலா ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, ஸ்டேட் பேங்க் ஆஃப் திருவிதாங்கூர், மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன்  இணைக்கப்பட்டன.
## மேற்கோள்கள்

பகுப்பு:இந்தியப் பொதுத்துறை வங்கிகள்
பகுப்பு:இந்திய வங்கிகள்
வியாகரணம்

**வியாகரணம்** வேதாங்கங்களின் இரண்டாம் உறுப்பான **வியாகரணம்** இலக்கண விதிகள் வகுத்தளிக்கிறது. வியாகரணம் வேதத்தின் வாய் என்று கருதப்படுகிறது. பரம்பொருள் சொரூபங்களில் மிக முக்கியமானது ஒலி வடிவே. சீக்ஷையும் வியாகரணமும் ஒலி வடிவை மேம்பட்ட, தெளிவான வகையில் உணர உதவுகிறது. வியாகரணங்களில் பாணினியின் இயற்றிய அஷ்டாத்தியாயீ   எனும் இலக்கண நூலே மிகப் பரவலாய் அறியப்பட்டுள்ளது. நடராஜர் நடனம் செய்தபோது, அவரது உடுக்கையிலிருந்து கிளம்பிய 14 சூத்திரங்களை ஆதாரமாகக் கொண்டு, பாணினி அவற்றை எட்டு அத்தியாயங்களாக எழுதினார். காத்யாயனர் என்பவர் அதற்கு ஒரு அமைப்பினை வகுத்தார். அதற்கு பதஞ்சலி முனிவர் மற்றும் பலராலும் விளக்கவுரைகள் இயற்றப்பட்டிருக்கின்றன.

## மேற்கோள்கள்


## வெளி இணைப்புகள்

பகுப்பு:வேதங்கள்
பகுப்பு:இந்திய மெய்யியல்
பகுப்பு:சமசுகிருதம்
பகுப்பு:இலக்கணம்
சீக்‌ஷா

**சீக்ஷா**, சமசுகிருத மொழி வேத அட்சரங்களை (எழுத்துக்களை) ஒலிப்பதின் இலக்கணத்தை வரையறை செய்து கொடுப்பதே சீக்‌ஷா சாஸ்திரம். சீக்‌ஷா (உச்சரிப்பு) சாஸ்திரம், வேதத்தின் ஆறு அங்கங்களில் (வேதாங்கங்கள்) முதல் அங்கம். 

வேத மந்திரங்களுக்கு உயிர், அதன் உச்சரிப்பில் உள்ளதால் அதனை சரியாக உச்சரிக்க வேண்டும். இதனை *அட்சர சுத்தம்* என்பர். அத்துடன் ஒவ்வொரு எழுத்தையும் குரல் உயர்த்திச் சொல்வதா, தாழ்த்திச் சொல்வதா, சமமாகச் சொல்வதா என்ற வேறுபாடுகள் உண்டு. இந்த மூன்றையும் முறையே *உதாத்தம்*, *அநுதாத்தம்*, *ஸ்வரிதம்* என்பர். இவை இருக்க வேண்டியபடி இருந்தால் அதற்கே *ஸ்வர சுத்தம்* என்று பெயர்.  அட்சர சுத்தம், ஸ்வர சுத்தம் இரண்டும் இருந்தால்தான் மந்திரங்கள் பலன் தரும். மந்திரங்களின் பொருளைவிட,  ஒலிக்கும் முறை சரியாக இருப்பது முக்கியம். மந்திரக் கூட்டமாக உள்ள வேதத்துக்கு மூச்சு ஸ்தானம்.

## மேற்கோள்கள்


## வெளி இணைப்புகள்
*வேதாங்கங்கள்

பகுப்பு:வேதங்கள்
பகுப்பு:இந்திய மெய்யியல்
பகுப்பு:சமசுகிருதம்
அறிவுத்திறம்

**அறிவுத்திறன்** புதிய பழக்கங்கள் மற்றும் ஆழ்நோக்கு ஆகியவற்றைக் கற்றுக்கொல்வதற்கான அறிவுத்திறன்.அதாவது கற்றறிந்தவற்றைத் தக்கவைத்தல், பதிய சூழ்நிலைகளைப் போதிய முறையில் மேற்கொள்ளுதல், இயல்நிகழ்ச்சிகளின் தொடர்புகளை நோக்குதல்,பிறர் நடவடிக்கைகளை முன்கருதுதல் போன்றவற்றை அறிவுத்திறனாகக் கூறலாம்.

## அறிவுத்திறன் சோதனை
தரப்படுத்தப்பட்ட கேள்விகள் அல்லது கணக்குகளின் தொகுதி. இக்கேள்வித் தொகுதி சோதனை செய்பவரைப் பல்வேறு நபர்களிடையே காணப்படும் வாய்மொழியான் அல்லது வாய்மொழி அல்லாத சிக்கல்களைத் தீர்க்கும் திறமையின் வேறுபாட்டைக் கண்டறிய அனுமதிக்கிறது.

## அறிவுத்திறன் குழாம்
சமுதாயப்படிநிலையில் கல்வி கற்ற சமூகத்தறத்தை சேர்ந்தவர்களைக் குறிக்க இச்சொல் பயன்படுத்தப்படுகிறது. அவர்கள் பெரும்பாலும் தொழில்சார் அல்லது மேலாண்மைத் தொழில்களில் ஈடுபடுவார்கள். அவர்கள் புதுக்கருத்துகளில் ஆர்வமுடையவர்களாகவும் தாங்கள் ஒரு சமுதாயத்தைச் சேர்ந்தவர்கள் என்ற உண்ர்வுடையவர்களாகவும் இருப்பார்கள்.

## அறிவுத்திறன் வாய்ந்தோர்
ஒரு சமுதாயத்தில் மூலகருத்துகளின் வளர்ச்சிக்காக தங்களை அர்பணித்துக்கொண்டு ஆக்கப்பூர்வமான அறிவுத்திறம்சார் குறிக்கோள்களில் ஈடுபடுகின்ற உறுப்பினர்களைக் குறிக்கிறது. அறிவுத்திறம் வாய்ந்தோர் கற்றறிந்தோர் வகுப்பில் ஒரு சிறிய ஆக்கப்பூர்வமான பிரிவாக அமைகின்றனர்.
                                       
## மேற்கோள்கள்

பகுப்பு:அறிதிற அறிவியல்
பகுப்பு:நரம்புசார் உளவியல்
பகுப்பு:அறிதிறன்
கல்பம் (வேதாங்கம்)

**கல்பம்**, (Kalpa (Vedanga) வேதாங்கங்களின் ஆறாம் அங்கம். இது வேதங்களின் கைகளாக கருதப்படுகிறது. வைதீக கர்மாக்களில் குறிப்பாக யாகம், யக்ஞம், பூஜை, திருமணம் போன்ற சடங்குகள் எவ்வாறு நடத்த வேண்டும் என்ற நெறிமுறைகள் வகுத்து தருகிறது. முனிவர்கள் கல்பம் சார்ந்த சாத்திரங்களை  தர்ம சாத்திரம், க்ருஹ்ய சாத்திரம், சிரௌத சாத்திரம் என மூன்றாக வகுத்துள்ளனர். 

## மேற்கோள்கள்


## வெளி இணைப்புகள்

பகுப்பு:வேதங்கள்
பகுப்பு:சமசுகிருதம்